"Elame perega Tallinnas. Kuna minu töö muusikatoimetajana on väga mobiilne, näeb mind sageli reisimas ümber maailma, sülearvuti kaenlas. Kuulan sealt pidevalt Spotify vahendusel muusikat," rääkis noorem Pärt.
"Minu abikaasa on pärit Islandilt, praegu on ta täiskohaga ema – kodus meie kolme lapsega, kes on 10-, 8- ja 5-aastased. Kõik minu lapsed räägivad nii eesti kui ka inglise keelt. Nad käivad Tallinnas tavakoolis ja õpivad eesti keeles. Nad kõik armastavad ka muusikat," lisas ta.
Et lauljatar Björk on suur Arvo Pärdi austaja, on laiemalt teada, kuid vähem teatakse, et ka Michael maailmakuulsa naisega koostööd on teinud. "Kohtusin temaga esimest korda Londonis, kui ta intervjueeris minu isa Arvo Pärti. Aga siis me omavahel veel lähemalt tuttavaks ei saanud. See juhtus alles Islandil, kui kolisin 2004. aastal sinna oma naise juurde ja üle tee elas Björk. Nii sattusime kokku ja minust sai osaleja Björki albumite "Volta" (2007) and "Vulnicura" (2015) loomise juures," rääkis mees.
Loe tervet intervjuud Michael Pärdiga ajalehest Pealinn.